ไทยรัฐทีวี ปรับผัง มี.ค.ขยับข่าว-อัดเกมโชว์ชิงเรตติ้งเย็น
หลังจากก้าวขึ้นมาเป็นสถานีนำเสนอข่าวอันดับต้นๆ ของเมืองไทยได้แล้ว ไทยรัฐทีวี ก็ก้าวต่อไปโดยในเดือน มี.ค.นี้ ไทยรัฐทีวีมุ่งขยายฐานผู้ชมกลุ่มคนในเมืองและในชนบท ด้วยการเติมคอนเทนต์กลุ่มวาไรตี้ ขยายเวลาข่าว เพิ่มความเข้มข้นของคอนเทนต์ เพื่อเสริมความแข็งแกร่งให้กับผังรายการในช่วงเย็น ทั้งนี้เริ่มตั้งแต่รายการ ข่าวเย็นไทยรัฐ เวลา 15.35-16.35 น. วันจันทร์-วันศุกร์ ดำเนินรายการโดย กอล์ฟ-ทัศนัย โคตรทอง และ มิ้นท์-อรชพร ชลาดล ต่อด้วยรายการฮาร์ดทอล์กอันดับ 1 ถามตรงๆ กับจอมขวัญ ดำเนินรายการโดย จอมขวัญ หลาวเพ็ชร์ เวลา 16.35-17.15 น. วันจันทร์-วันศุกร์ และ ไทยรัฐนิวส์โชว์ ดำเนินรายการโดย อุ๋ย-ภาคภูมิ พันธุ์สถิตย์ และ มิ้ลค์-เขมสรณ์ หนูขาว เริ่มเล่าข่าวเร็วขึ้น 19.15-22.40 น. วันจันทร์-วันศุกร์ และวันเสาร์-วันอาทิตย์ 20.15-22.15 น.นอกจากนี้ยังเติมความสนุกสดใสในช่วงเย็นวันจันทร์-ศุกร์ เวลา 17.35-18.15 น. ด้วยเกมโชว์แข่งขันร้องเพลงรุ่นเล็ก ร้องได้ยกกำลังซ่า ดำเนินรายการโดย ไชยา มิตรชัย และ แซ็ค ชุมแพจิตสุภา วัชรพล CMO ไทยรัฐทีวี เผยว่า ข่าวเย็นไทยรัฐ และ ถามตรงๆกับจอมขวัญ มีฐานผู้ชมกลุ่มใหญ่เป็นคนกรุงเทพฯและหัวเมืองใหญ่ ที่รับชมทั้งผ่านหน้าจอทีวีและรับชมผ่านทางออนไลน์ ซึ่งการปรับเวลาออกอากาศครั้งนี้จะทำให้จับประเด็นและกระแสมานำเสนอได้รวดเร็วยิ่งขึ้น และเติมความสนุกสดใสด้วยรายการใหม่ ร้องได้ยกกำลังซ่า สร้างรอยยิ้มดูได้ทั้งครอบครัว ส่งต่อคนดูไปยังรายการ ข่าวใส่ไข่ วาไรตี้เล่าข่าวที่ดูแล้วไม่เครียดจากนั้นต่อเนื่องไปที่ ไทยรัฐนิวส์โชว์ ที่เป็นอันดับ 1 รายการข่าวไพรม์ไทม์ เริ่มเล่าข่าวตั้งแต่หัวค่ำ ให้แฟนๆทุกกลุ่ม Bangkok Urban และ Rural ที่ติดตามอย่างเหนียวแน่น รับชมได้เต็มอิ่มมากขึ้น และสำหรับคอกีฬาแผนถ่ายทอดสดกีฬาในปีนี้ของเราก็น่าสนใจมากๆ มีทั้งรายการแข่งขันฟุตบอลโลกรอบคัดเลือกโซนเอเชีย 3 แมตช์ในเดือน มี.ค. และ มิ.ย. ที่คนไทยต้องร่วมกันลุ้น รวมไปถึงฟุตบอลคิงส์คัพ ครั้งที่ 48 กลางปีนี้ และฟุตบอลอุ่นเครื่อง FIFA Dayนอกจากนี้ ไทยรัฐทีวีมีการถ่ายทอดสดรายการ ONE Championship ที่ยกทัพนักสู้ไทยสู่สังเวียนระดับโลก ใน 24 อีเวนต์ตลอดปีนี้ รวมถึงรายการประจำสัปดาห์ในคืนวันเสาร์และอาทิตย์อีกด้วย.
หลังจากก้าวขึ้นมาเป็นสถานีนำเสนอข่าวอันดับต้นๆของเมืองไทยได้แล้ว ไทยรัฐทีวี ก็ก้าวต่อไปโดยในเดือน มี.ค.นี้ ไทยรัฐทีวีมุ่งขยายฐานผู้ชมกลุ่มคนในเมือง
ไทยรัฐทีวี,ปรับผังรายการ,ข่าวเย็นไทยรัฐ,ถามตรงๆ กับจอมขวัญ,ไทยรัฐนิวส์โชว์,ร้องได้ยกกำลังซ่า,ข่าววันนี้,ดารา